

**IN Network Slovakia, n.o.**, Sokolska 12, 984 01 Lučenec

inslovakia@stonline.sk \* [www.innetwork.sk](http://www.innetwork.sk)

IČO: 37954130 IČ DPH: SK2021829447

Tel: +421 907 169 875

IČO: 37954130 IČ DPH: SK2021829447

Tel: +421 907 169 875

**KRÍZOVÝ PLÁN**

pre prípad mimoriadnej udalosti spojenej s nebezpečenstvom šírenia infekcie spôsobenej koronavírusom (COVID-19) v zariadeniach **KC 3Pé Lučenec a KC Cinobaňa**

**Vypracovali:** Mgr. Július Radič, Mgr. Zuzana Stupárová

**Schválil:** Ing. Pavol Šinko – riaditeľ IN Network Slovakia, n.o.

IN Network Slovakia, n.o. Lučenec vzhľadom k aktuálnej epidemiologickej situácii

**v y d á v a**

Krízový plán pre prípad mimoriadnej udalosti spojenej s nebezpečenstvom šírenia infekcie spôsobenej koronavírusom (COVID-19, SARS-CoV) v zariadeniach KC 3Pé Lučenec a KC Cinobaňa.

Krízový plán upravuje preventívne postupy pri výskyte podozrivých a potvrdených prípadov koronavírusu COVID-19 u prijímateľov sociálnej služby, alebo zamestnancov. Prináša vedúcim zamestnancom základné informácie o ochorení COVID-19, návrh postupov a opatrení, ktoré smerujú k zabráneniu šírenia ochorenia a postupy v prípade väčšieho rozšírenia ochorenia.

**1.** **INFORMÁCIE O VÍRUSE COVID-19**

Nový koronavírus SARS-CoV-2 je respiračný vírus. K prenosu dochádza primárne kontaktom s infikovanou osobou, ktorá najmä pri hovorení, kašľaní a kýchaní šíri infekčné kvapôčky do svojho okolia. Prenos je možný tiež predmetmi čerstvo kontaminovanými sekrétmi infikovaného človeka. Vírus sa podarilo izolovať zo vzoriek odobratých z dolných dýchacích ciest, ale aj zo sterov z nosohltana aj hrdla, v sére, krvi, v slinách, moči a stolici.

Hlavným prameňom nákazy boli doteraz najmä pacienti s pneumóniou (zápalom pľúc) infikovaní vírusom SARS CoV. Prenos dýchacích aerosólov (kvapôčok) je hlavnou cestou prenosu a prenáša sa kontaktom človeka s človekom.

Inkubačná doba je od 2 – 14 dní. Z tohto dôvodu tí, ktorí boli vystavení stretnutiu s človekom so známym, t. j. potvrdeným prípadom COVID- 19, majú byť bezodkladne izolovaní v domácom prostredí alebo priestoroch pobytového zariadenia sociálnych služieb (ktoré im nahrádza domáce prostredie) počas 14 dní od posledného kontaktu s chorou osobou, nakoľko sa v priebehu tohto obdobia môže u nich vyvinúť.

**Príznaky ochorenia**

* teplota nad 38°C (pozor! u starších a imunitne oslabených prijímateľov môže telesná teplota zostať nízka, preto treba zvážiť aj iné príznaky a poradiť sa s lekárom),
* kašeľ,
* sťažené dýchanie (tzv. dýchavica, klient nevie dokončiť nádych (ľudovo „nevie sa dodýchnuť“, prípadne má zrýchlené dýchanie),
* bolesť svalov.

Vo všeobecnosti môže táto infekcia spôsobiť závažnejšie príznaky u prijímateľov s oslabeným imunitným systémom a to:

* prijímateľov nad 70 rokov,
* prijímateľov s chronickým ochorením (onkologické ochorenie, pľúcne ochorenie, srdcovo- cievne),
* prijímateľov liečených imunosupresívnymi (imunitný systém potláčajúcimi) liekmi,

**2. PREVENTÍVNE OPATRENIA ŠÍRENIA INFEKCIE**

Najlepším spôsobom, ako zabrániť nákaze, je vyhnúť sa expozícii (t. j. stretnutiu s infikovaným človekom alebo expozícii vírusom).

Všeobecné zásady, ktoré pomáhajú zabrániť šíreniu respiračných vírusov:

* vyhnúť sa úzkemu kontaktu s ľuďmi s akútnym respiračným ochorením
* skrátiť pobyt v priestoroch, kde sa nachádza veľké množstvo ľudí.
* často si umývať ruky teplou vodou a mydlom (najmä pri priamom kontakte s chorými alebo izolovanými pri čakaní na výsledky v prostredí zariadenia sociálnych služieb alebo ich okolí), ak mydlo s dezinfekčným účinkom v dávkovači nie je dostupné ako ďalší stupeň po umytí rúk je vhodné použiť dezinfekčný gél na báze alkoholu.
* účinnosť umývania rúk možno zvýšiť použitím dezinfekčného mydla s virucídnym účinkom.
* izolovať prijímateľa po návrate z hospitalizácie v zdravotníckom zariadení v karanténe po dobu 14 dní v zmysle aktuálnych usmernení hlavného hygienika SR.
* monitoring zdravotného stavu klientov a personálu v zariadení.

**Zabezpečenie personálu v KC v rámci krízovej situácie**

Činnosť KC je zabezpečovaná pracovníkmi KC v tomto zložení:

• odborný garant KC,

• odborný pracovník KC

• pracovník KC (ďalej len „zamestnanci KC“).

Sú zamestnancami poskytovateľa, ktorí sa podieľajú na výkone KC v zmysle zákona o sociálnych službách 448/2008 pre oprávnené cieľové skupiny KC v zmysle ich pracovných náplní.

Činnosť KC zabezpečujú s pravidelnosťou 5 pracovných dní do týždňa, minimálne 30 hodín týždenne počas stanovených otváracích hodín priamo v KC. Časť týždenného pracovného času zamestnanci KC vykonávajú činnosť v teréne.

Počas otváracích hodín sa v KC nachádza vždy minimálne jeden zo zamestnancov KC. V prípade neprítomnosti odborného garanta KC ho zastupuje odborný pracovník KC. KC postupuje pri poskytovaní sociálnej služby KC v súlade so Štandardmi komunitných centier.

**Zabezpečenie ochrany zamestnancov KC**

Prevádzkovateľ prijal nasledovné preventívne opatrenia:

1. Zabezpečenie dodatočného materiálno-technického vybavenia v súvislosti s poskytovaním sociálnej služby KC - teplomery, dezinfekčné prostriedky, OOPP (najmä rúška, rukavice), potreby a pomôcky na upratovanie, voda a iné podľa príslušných nariadení);
2. Pravidelné a dôsledné umývanie rúk zamestnancov mydlom a vodou / alebo prostriedkom na báze alkoholu
	1. pred odchodom z domu,
	2. pri príchode do práce,
	3. po použití toalety,
	4. po prestávke a denných pracovných činnostiach,
	5. pred a po konzumácii jedla a nápojov, vrátane desiat,
	6. pred odchodom z práce,
	7. pri príchode domov,
	8. po každom priamom kontakte s chorým alebo izolovaným prijímateľom
	9. Nepoužívať spoločné uteráky a predmety osobnej potreby.
3. Zabezpečenie a dôsledná kontrola používania ochranných rukavíc na pracovisku. Rukavice musia byť pevné a odolné – vhodné na ochranu proti vírusom.
4. Zamestnanec má povinnosť s ohľadom na platnú legislatívu Zákonníka práce zamestnávateľa informovať o tom, že sa vrátil on alebo jeho blízky príbuzný resp. blízka osoba z rizikovej oblasti zasiahnutej koronavírusom, alebo o tom, že v jeho domácnosti alebo blízkom okolí bol v priamom kontakte s osobou, ktorej bola zistená t. j. laboratórnym vyšetrením na ÚVZ SR potvrdená infekcia COVID-19 alebo je v izolácii pre podozrenie na infekciu a nie sú ešte výsledky vyšetrenia známe. Uvedené platí aj pre prípad, ak sa zamestnanec dostal do kontaktu s infikovaným prijímateľom sociálnej služby KC
5. Zamestnávateľ je vzhľadom na povinnosť predchádzať rizikám z hľadiska bezpečnosti a ochrany zdravia pri práci oprávnený vyzvať zamestnanca, aby sa podrobil vyšetreniu u všeobecného lekára (ktorého má kontaktovať najskôr telefonicky a podľa inštrukcií buď prísť na vyšetrenie alebo zostať v domácej izolácii a pod.), popr. hygienika príslušného RÚVZ, najmä ak je dôvodné podozrenie nebezpečenstva vzhľadom k vykonávanej práci alebo má zamestnávateľ podozrenie, že zamestnanec nie je spôsobilý vykonávať prácu pre možnosť infekcie COVID-19.

**Zabezpečenie priestorov KC v rámci krízovej situácie**

Priestory KC sú prispôsobené krízovej situácií, t. j. poskytovateľ KC zabezpečil nasledovné činnosti:

* vytvorenie na vstupe priestor pre výkon skríningu (meranie teploty, krátky filtračný rozhovor), t.j. filter pred vstupom do KC
* zverejnenie všetkých kontaktov a informácií na vstupných dverách do KC
* zadefinovanie pohybu cieľových skupín v priestore KC
* označenie priestorov s informáciou, čo musia prijímatelia sociálnych služieb vykonať, aby mohli vstúpiť do KC (Vstup len s ochranným rúškom)
* označenie priestorov: „Vstup len po jednom, v prípade maloletých len s jedným rodičom“.
* zvýšenie frekvencie upratovania na pracovisku. Dezinfekcia predovšetkým predmetov, ktorých sa bežne dotýkajú zamestnanci KC (kľučky, zvončeky, vypínače, zábradlie, pracovný stôl...atď.)
* zabezpečenie dezinfikovania priestoru KC po každej individuálnej intervencii, pred vstupom nového prijímateľa sociálnej služby a na dennej báze po ukončení pracovného času.
* jednorazové pomôcky musia byť bezpečne likvidované ihneď po použití v nádobe nato určenej a označenej biohazard alebo biologický odpad.
* pravidelné vetranie všetkých pracovných priestorov.

**Odporúčané činnosti pre pracovníkov KC v rámci krízovej situácie**

Pracovníci KC zabezpečujú nasledovné činnosti:

* zabezpečia zverejnenie všetkých kontaktov KC a informácií na iných vhodných miestach (informačné tabule, webové sídlo Poskytovateľa, Facebook rozhlas, miestna tlač a televízia, a pod.),
* priebežne mapujú aktuálnu situáciu v komunitách, akým iným - primeraným spôsobom (komunikačným kanálom napr. internet (FB, youtube, linkedin), televízia, rozhlas, obecný rozhlas, telefonický kontakt, megafón, resp. iné), okrem osobného kontaktu, je možné osloviť cieľovú skupinu s cieľom poskytovať informácie o preventívnych opatreniach na zamedzenie šírenia COVID-19, resp. zabezpečenia realizácie aktivít pre výkon KC,
* vykonávajú priebežné mapovanie situácie prijímateľa sociálnej služby - vytipuje osamelo žijúcich užívateľov soc. služby, ktorí nemajú rodinu, alebo rodina žije ďaleko a nemôže zabezpečiť starostlivosť po dobu prípadnej domácej izolácie, o pripraví zoznamy a kontakty s potrebnými informáciami pre záchranárov,
* zabezpečujú sociálne poradenstvo (základné, špecializované poradenstvo, pomoc pri uplatnení práv a právom chránených záujmov) resp. inú individuálnu intervenciu, za predpokladu dodržania podmienok bezpečnosti pri práci,
* v spolupráci s inými relevantnými aktérmi (napr. TSP, asistenti osvety zdravia), identifikujú aktuálne problémy v komunite a hľadajú možnosti svojpomocného riešenia identifikovaných problémov (napríklad svojpomocné zabezpečenie ochranných pomôcok – rúška, dezinfekčné prostriedky, ochranné štíty a pod. pre cieľovú skupinu spolu s praktickým návodom na používanie týchto ochranných pomôcok; napríklad aj obrázkovou formou),
* v spolupráci s inými relevantnými aktérmi (napr. TSP, asistenti osvety zdravia) zabezpečujú poskytovanie praktických informácií a návodov na riešene vzniknutých situácií v domácnostiach, spolupracujú s obecným úradom či mestskou políciou, (napríklad aj ako súčasť krízového tímu), poskytujú im relevantné informácie,
* zabezpečujú realizáciu aktivít (vzdelávacích, rozvojových, resp. záujmových) pre deti a dospelých primeraným spôsobom,
* sledujú aktuálnu situáciu – nariadenie krízového štábu a ministerstiev, RÚVZ a iných relevantných subjektov vrátane informačných kanálov,
* vykonávajú mapovanie a informovanie o fungujúcich inštitúciách v lokalite, okrese (napr.: lekári, UPSVAR, autobusy-vlaky, potraviny…) primeraným spôsobom, zverejniť úradné hodiny verejných inštitúcií, otváracie hodiny potravín, upravené odchody autobusov/vlakov a pod. na vchodových dverách KC
* spolupracujú pri zabezpečovaní dostupnosti hygienických potrieb, potravín a podobne,
* vykonávajú aktivity v teréne / návštevu terénu realizovať iba v prípade, ak majú pracovníci KC zabezpečené ochranné pomôcky.

**Preventívne opatrenia pri poskytovaní činnosti KC**

Odporúčaný postup v prípade kontaktovania zo strany prijímateľov sociálnej služby:

Terénne:

* Zamestnanci KC, ktorí vstupujú do komunity musia byť vybavení nevyhnutnými OOPP a bez príznakov ochorenia (bez zvýšenej teploty, dýchavičnosť atď), v prípade osobnej komunikácie s prijímateľmi sociálnych služieb ich musia upovedomiť o povinnosti prekrytia horných dýchacích ciest (napr. prostredníctvom tvárového rúška);
* Komunikovať (ak je to možné) s prijímateľom sociálnej služby telefonicky.
* Dodržiavať vzdialenosť medzi osobami minimálne 2 metre v teréne;
* Vyhýbať sa priestorom, kde je veľa ľudí;

Ambulantne:

* Pred príchodom prijímateľa sociálnej služby do KC na určenom mieste pri vstupe, urobiť skríning so zameraním na akútnu respiračnú infekciu, teplotu, kašeľ, dýchavicu, resp. overenie si, či v rodine nie je niekto s potvrdeným ochorením COVID-19 alebo nebol v úzkom kontakte s takým pacientom v posledných 14 dňoch alebo s cestovateľskou anamnézou člena domácnosti v rizikovej oblasti v posledných 14 dňoch;
* Ak je dôvodné podozrenie, že prijímateľ sociálnej služby má respiračnú infekciu s jedným z vyššie uvedených príznakov, nebude mu povolený vstup do KC
* Dodržiavať vzdialenosť medzi osobami minimálne 2 metre;
* Vyhýbať sa priestorom, kde je veľa ľudí;

**3.METODIKA ČINNOSTI PRI VZNIKU KRÍZOVEJ SITUÁCIE**

**Postup pri podozrení na ochorenie COVID – 19 u zamestnanca**

Inkubačná doba ochorenia je od 2 – 14 dní. Z tohto dôvodu zamestnanci, ktorí boli vystavení stretnutiu s človekom so známym, t. j. potvrdeným prípadom COVID-19, majú byť bezodkladne izolovaní v domácom prostredí počas 14 dní od posledného kontaktu s chorou osobou, nakoľko sa v priebehu tohto obdobia môže u nich vyvinúť ochorenie s príznakmi. Zamestnanec KC je o kontakte s človekom s potvrdeným ochorením COVID-19 povinný telefonicky informovať poskytovateľa KC. Zamestnávateľ je vzhľadom na povinnosť predchádzať rizikám z hľadiska bezpečnosti a ochrany zdravia pri práci oprávnený vyzvať zamestnanca, aby sa podrobil vyšetreniu u všeobecného lekára (ktorého má kontaktovať najskôr telefonicky a podľa inštrukcií buď prísť na vyšetrenie alebo zostať v domácej izolácii), najmä ak je dôvodné podozrenie nebezpečenstva vzhľadom k vykonávanej práci alebo má zamestnávateľ podozrenie, že zamestnanec nie je spôsobilý vykonávať prácu pre možnosť infekcie COVID-19. O prípadnom nariadení karantény t.j. izolácie, jej trvaní a ukončení rozhoduje príslušný RÚVZ a v tomto zmysle je povinný podať zamestnávateľovi na jeho žiadosť informáciu o tom, že zamestnancovi bola karanténa nariadená.

V prípade potvrdenia ochorenia COVID-19 u zamestnanca KC sú izolovaní všetci prijímatelia, ktorí prišli s chorým zamestnancom do kontaktu, ak tak určí hygienik RÚVZ. Všetky priestory a povrchy, v ktorých sa chorý zamestnanec nachádzal, musia byť následne dôkladne dezinfikované za použitia virucídneho dezinfekčného prostriedku a usmernenia pracovníka RÚVZ.

**Postup pri podozrení na ochorenie COVID – 19 u prijímateľa sociálnej služby**

Pracovníci KC pri podozrení na ochorenie COVID - 19 dodržiavajú a zabezpečujú nasledovný postup:

* Prijímateľ sociálnej služby musí byť bezodkladne izolovaný. Musí sa vyhnúť úzkemu a telesnému kontaktu s osobami, povrchmi alebo predmetmi, mať rúško alebo vreckovku, ktoré sú následne bezpečne zlikvidované
* Bezodkladne telefonicky kontaktovať príslušného lekára a príslušnú RÚVZ linku, prípadne byť nápomocný s telefonickým informovaním príslušných úradov pre určenie ďalšieho postupu;
* Informovať prijímateľa sociálnej služby o nutnosti domácej karantény a spôsoboch jej dodržiavania a požiadať prijímateľa sociálnej služby, aby bezodkladne zabezpečil karanténu aj ostatných členov domácnosti (ak RÚVZ neurčí inak).
* Poskytnúť prijímateľovi sociálnej služby telefonický kontakt na zamestnancov KC pre prípad ďalších súvisiacich otázok a problémov;

**Kontakty pre otázky súvisiace s ochorením COVID-19**

Zamestnanci a užívatelia KC majú k dispozícii nasledovné kontakty na inštitúcie, ktoré riešia krízové situácie pri ochorení COVID - 19

* Úrad verejného zdravotníctva Slovenskej republiky – 0917 222 682,
* Infolinka národného centra zdravotníckych informácií - 0800 221 234
* Regionálny úrad verejného zdravotníctva so sídlom v Banskej Bystrici – 0918 659 580, e-mailový kontakt: novykoronavirus@uvzsr.sk
* Regionálny úrad verejného zdravotníctva so sídlom v Lučenci - 0905 536 551, 0915 885 813, 0918 601 924, 047/43 235 72, lc.epidemiologia@vzsr.sk

V Lučenci dňa 7.5.2020

 ........................................................

 Ing. Pavol Šinko

 riaditeľ IN Network Slovakia, n.o.